Lev Abeliovitš
Lev Moissejevitš Abeliovitš (vene keeles Лев Моисеевич Абелиович, valgevene keeles Леу Абеліевіч; 6. jaanuar 1912 (vkj 24. detsember 1911) Vilnius – 1985 Minsk) oli Poola juudi päritolu Valgevene helilooja. Aastani 1939 elas ta Poolas. Varssavis õppis Abeliovitš klaverit ja kompositsiooni. Ta lõpetas 1941. aastal Minski konservatooriumi kompositsiooni erialal Vassili Zolotarjovi juures ja lisaks õppis aastatel 1945–1946 Moskva konservatooriumis Mjaskovski juures.